جمعنا واياكم في هذه الساعة المباركة على طاعته ويجمعنا واياكم في ودار كرامته. مع النبيين والصديقين والشهداء والصالحين وحز اولئك رفيقا بعد خاطر كده مسيطر علي بقى لي كام يوم. حابب ان انا ابدأ به الدرس
مع بداية كل عام هجري اقول ياه عدى علي سنة. ترجع تقف مع نفسك ياه كم سنة زي السنة دي عدت؟ وتحس سبحان الله ان في الوقت بيجري عمر الانسان كل يوم بينقص منه يوم. رأيت رؤية
يوم الجمعة اللي فات. يعني الرؤية كان تأويلها يعني انا كنت فاولى حاجة معينة. ولما سألت حد من اهل التأويل ده يعني قال لي تأويل تاني خالص. انا كنت باول الرؤية ان ده اقتراب اجل
انتم مش متخيلين قدر الهم اللي كان واقع في قلب الانسان؟ طب انا عايز الحق بقى. الحق اعمل اي حاجة وهو مسألة ان خلاص في الاواخر آآ الحق اعمل اي حاجة. وانا في الرؤية عمال اقول لنفسي طب قوم بقى طب قم صل قيام ليل بقى. طب قم اقرأ قرآن. طب قم اعمل
كذا. الرؤية كانت عاملة لي هم. قعدت مع نفسي اراجع نفسي. طب ما هو ده الواقع. طب ما هو ممكن يكون اجلي اقرب الي مما اتصور او مما اظن. والله يا اخوانا ما من درس ان الدروس بتاعت الاربع الا والاقي ورقة جاية
ادع لفلان اسلمات او فلان جالو مرض مش عارف ايه ادع لفلان اسلف غيبوبة اا كنت على سفر اليومين اللي فاتوا طول طول ما انت ماشي على الطريق حوادس حوادس حوادس كتر ما الواحد شاف حوادس على الطريق مع الرؤية
مع انتهاء سنة ودخول سنة جديدة. حسيت ان احنا اعمارنا بتخلص بسرعة وممكن بين عشية وضحاها الانسان منا يخرج من هذه الحياة. سبحان الله الحد واحنا هو حين واحنا راجعين فبقول للاولاد ازا كان معي في السفر بقول لهم يا ولاد تعالوا كده واحنا قاعدين مع بعض كده نتعلم
احنا استفدنا ايه من السفرية دي؟ فوجئت ان محمد ابني بيقول لي يا ابي السفر خلص بسرعة قوي قوي قوي يعني. هي الحياة كده برضو قلت له يعني هي ناقصاك؟ ما تسيبني باللي انا فيه. هي ناقصاك يا ابني
اخوانا اعمارنا غالية. وكل دقيقة بتمر علينا غالية جدا سعيد منا ان بعد ما ينتهي السفر بتاعه وهو واقف بين ايدينه ربنا يلاقي نفسه شايل على كتفه شو هالمليان عم بنصالح ما يلاقيش نفسه واقف بين ايدين ربنا شايل شوال مليان زنوب ومعاصي. عدت سنة
الحديس الوحيد اللي وقفت عليه ان اهل الجنة هيتحسروا على شيء او يندموا على شيء. ففوجئت ان الحديس الوحيد اللي يقول ان اهل الجنة هيندموا على حاجة. فوجدت النبي يقول ما تحسر اهل الجنة على شيء كتحسرهم على ساعة مرت عليه
ان لم يذكروا فيها الله. دي الحاجة الوحيدة اللي هتخلي اهل الجنة يندموا. الجنة ما فيش فيها حزن ولا نصب ولا هم ولا غم. ولكن مش هيزعلوا على حاجة زي ما هيزعلوا على ساعة مرت عليهم لم يذكروا فيها الله. السعيد منا اللي بيراقب وقته كويس اوي
وازا كان علماء الادارة الحديثة علماء الادارة بيعملوا دورات متخصصة ادارة الوقت. فالمؤمن هو فاحق ناس بهذا واولى الناس بهذا. انه فعلا يعرف يدير وقته ازاي في طاعة الله. النبي صلى الله عليه وسلم لما سئل عن
وخيار عباد الله قال ان افضل عباد الله الناس اللي عندها. عندها ادارة وقت جيد. قال خيار عباد الله الذين يراعون الشمس والقمر لطاعة الله. الناس اللي عمالة تبص آآ ده هلال في النص كده يبقى تلتاشر على طول خمستاشر صيام. ده
الهلال في بدايته يبقى اذكار آآ دخول الشهر واذكار رؤية الهلال. آآ الشمس طلعت يبقى اذكار الصباح. الشمس بتغرب يبقى اذكار المساء بقى ده وقت الصلاة ده وقت العبادة ده وقت الطاعة ده وقت ده دول افضل ناس عند ربنا عز وجل عندهم ادارة وقت. زي ده الوقت في طاعة الله سبحانه وتعالى
نرجع لموضوعنا. النهاردة باذن الله عز وجل مع اسم جديد من اسماء الله سبحانه وتعالى من اهم واجل واهم واجل المعاني اللي هناخدها النهاردة هي تطلع من الاسم ده الاسم ده بيغرس جوانا اخلاق فاضلة بيغرس جوانا الحياة. محتاجين نتكلم على الاخلاق دي بالذات وبخاصة ان علماءنا علمونا
لما قالوا لنا تخلقوا بكمالات الله. يعني ايه التخلق بكمالات الله؟ الله عز وجل هو الحيي. تخلق بهذا الخلق الله سبحانه وتعالى هو العفو. تخلق بهذا الخلق. تخلقوا بايه؟ بايه؟ بكمالات الله. تخلقوا
النهاردة احنا هنقف مع اسم الله الحي. علشان ناخد منه خلق في زمن احنا عايشينه. صدقوني تذبح فيه الاخلاق. وتنحر فيه مكارم القيم. احنا عايشين في زمان تقتل فيه الاخلاق قتلا. فاحنا محتاجين دايما يا اخوانا ان احنا نتكلم عن مسل هزه الامور. خلق الحياء ومن
اعظم واجل الاخلاق التي امر الله بها. ولقد جعل الله سبحانه وتعالى الخلق الاساسي لهذا الدين. خلق اسم الحياء. عارف انا لسه جاية لي ورقة اهين اه بتقول لي اقتراحات مقدمة لفضيلة الشيخ احمد
ارجو ان احنا نعمل آآ دورات في بعض الامور المعينة. آآ تخيل مثلا عايزين موضوع في اداب المواصلات قيادة السيارات نعرف ان السيارة غاية ولا وسيلة. نعرف ازاي ايه حقوق حقوق هل السيارة رمز
والعنف هل هي رمز للضوضاء؟ هل يا ترى هي رمز للسرعة الجنونية؟ وليه الغضب؟ وليه الشتيمة بالاب والام ليه ابقى ماشي النهاردة وواحد كسر عليه ولا يشتمه بابه بابيه وامه. اهو باختصار ما فيش حياء
بس هو الحياء مات في قلب هذا الانسان فلما بيموت الحياء بيموت معه كل حاجة. بيموت معه كل حاجة ازاي دلوقتي ازاي النبي آآ قارن ما بين الحياء وما بين الحاجات السيئة دي؟ ان الحياء لما بيروح من قلوب الناس بتظهر الحاجات دي. المرأة المسترجفة
ده العنوان التاني. الموضوع التالت ممارسة رياضات العنف التي اغرقت المجتمع. تخيل معي ان كل ده سبحان الله جاي في نفس الموضوع اللي احنا هنتكلم عنه النهاردة. سبحان الله! جزاهم الله خيرا اللي اللي خايفين على مجتمعهم بهذه الصورة
ربنا يا رب يجزيهم خير اللي بيلحزوا الامراض اللي الامة واقعة فيها وبيقولوا لنا اتكلموا ده مقترحات مهمة جدا. الله سبحانه تعلم ما قال في كتابه يا بني ادم قد انزلنا عليكم لباسا يواري سوءاتكم وريشا ولباس التقوى
فذلك خير ده كان جاي بعد قصة الحياء الفطري لربنا سبحانه وتعالى غرسه في قلوب الجميع. كلنا ربنا سبحانه وتعالى هو الحيي سبحانه وتعالى يحب الحياء من اوائل الاخلاق لربنا سبحانه وتعالى فقر عليها كل الناس. وجعلها من
اخلاق الجبلية اللي موجودة فينا كلنا خلق الحياة. قال الله عز وجل فاكل منها فبدت لهما سوءاتهما من الحياء الجبل اللي ربنا سبحانه وتعالى وضعه في قلب ادم في هذه اللحظة وقلب زوجته ان بمجرد بمجرد
العورة ظهرت بسرعة سيدنا ادم طفقا يخصفان عليهما من ايه؟ ها؟ من ورق الجنة. ده الحياء اللي ربنا غرسه جوانا كل ولكن بعض الناس عايزين يقتلوا هذا الحياء. الحياء اللي ربنا غرسه في قلب ادم وحواء ان بمجرد
جزء من الفخذ بان او جزء من الرجل بان او جزء من البطن او الضهر او الصدر بانت. بسرعة بقوا يقطعوا الشجرة وبيعملوا كده حياء فربنا سبحانه وتعالى بعد هذه الاية اللي بيتكلم فيها عن الحياء المتعلق بادم وحواء قال لنا قد انزلنا
فعليكم لباسا يواري سوءاتكم وريشه. ده علشان يداري دي زينة البدن. ثم قال ولباس التقوى ذلك خير. قال اهل التفسير ولباس التقوى قال هو الحياء لباس التقوى هو الحياء. فذكر الله سبحانه وتعالى زينة البدن بالهدوم. وزينة الانسان ككل
حيائه زينة البنت في حيائها. زينة الشاب في حيائه. سبحان الله! النبي صلى الله عليه وسلم وهو بيعلمنا قد ايه ربنا حيي هو النبي قال لنا كده. ان الله حيي ستير. يحب
الحياء والستر ربنا بيحب ده. علشان كده بقول لك غرز جواك ده. ربنا سبحانه وتعالى انه حيي جعل ان من اهم شعب الايمان المتعلقة بك كمسلم حياءك. قال النبي صلى الله عليه وسلم والحياء شعبة
من الايمان. وقال صلى الله عليه وسلم لما مر على رجل يعظ اخاه في الحياة قال دعه فان الحياء من الايمان النبي صلى الله عليه وسلم لا ده انا عايز اقول لك دلوقتي واحنا بنتكلم ازا ربنا بارك لنا في الوقت واحنا بنتكلم دايما عن تشريعات ربنا اللي بيظهر فيها
عن الحياء النبي صلى الله عليه وسلم قال لنا في الحديث الحياء هو الدين كله الحياء هو الدين كله. كل الدين حياء. هنعرف واحنا بنتكلم على في عهد قد ايه فعلا بيظهر اسم الله الحيي في هذا التشريع. لان الله حيي يحب الحياء. قال والله عز
عز وجل يا حسام قارن الله الحياء بالايمان. وقال لنا على قدر وجود الايمان في قلبك يكون الحياة وعلى قدر وجود الحياء بيكون الايمان. اصل الاتنين مع بعض ما بينفكوش عن بعض. قال حبيبنا صلى الله عليه وسلم معي
اوعى تسافر. قال صلى الله عليه وسلم ان الحياء والايمان قرن جميعا الاتنين مربوطين ببعض. فاذا رفع احدهما رفع الاخر. اليوم اللي البنت فيه تتصور فوق وتحت وتبدأ بقى تطلع خصلة من الشعر هي كل شوية بتشيل حتة من حريقها. تشيل حتة من
تشيل تشيل تشيل تشيل لحد ما الحياء جواه يتقتل والحياء ازا اتقتل بيموت مع الايمان. فتلاقي سبحان والله يا اخوانا انا وانا عمال اتدبر في هذا الحديث تلاقيها بدأت ايه تظهر زينتها. وتتخلى عن حيائها
فبعد ما بدأت تظهر الزينة بدأت الزينة تظهر. اصل فلان اللي معه في الدفعة معجب بها. شف بقى ازاي بيقتل الحياء طيب تكلمه بس آآ على الماسنجر بس. بص. انما ان هي تكلمه في الجامعة ما ينفعش. بعد
سلام مداولات انت حزينة ليه؟ انا شايفك دايما متضايقة وحزينة. انت حزينة ليه؟ ربنا يجعلني دايما السبب ان انا افرحك. ربنا انتم بتضحكوا ليه؟ انا نفسي اشوفك وتبدأ الخطوات خطوة ورا التانية خطوة ورا التانية بعد شوية هي بدأت تمشي معه. تاخد بالك ان الحياة من البداية كنا قتلنا منه حتة
مشت معه وخرجت معه. طب يبدأ بقى تبدأ مرحلة النزول يمسك ايديها ومش عارف ايه وايه وايه وايه. وكل يوم وكل يوم النهاردة مسك ايديها وهي حاسة ان في جزء من حقها اتقتل. جزء من حيائها بينزف. طب بعد كده مش عارف طلب ايه؟ طب طلب ايه
هي بعد كده انت اخبار صلاتك ايه؟ وقرآنك اخباره ايه؟ بعد ما كانت حريصة اوي على قرآنها هي حاسة ان هي عندها نزيف ايمان اصلا. فهي تيجي تقوم تصلي اصلي ايه اصلا
بالبلاوي اللي انا بعملها والمصيبة اللي هي عملتها مخلياها تشعر اصلا بيأس واحباط وقنوت غير طبيعي. مش عارفة تعمل ايه لا عارفه تعبد ربنا ولا عارفه تتقرب من ربنا. ولو جت في يوم من الايام تقف بين ايدين ربنا حاطة راسها في الارض مكسوفة من ربنا. ولا يزال
الحياء عمال يقتل يقتل يقتل وفي لحظة تلاقي الانسان خرج منه ايمانه. مات ايمانه. ليه؟ اصل النبي بيقول ان شاء والايمان ايه؟ قرنا جميعا فاذا رفع احدهما رفع الاخرة. النبي صلى الله عليه وسلم يقول لنا ان الحياء من الايمان
والايمان في الجنة بص عكسها بقى والحياء لما بيزول من حياة الانسان والبذاء من الجفاء والجفاء في النار زمان ما كانش بتطلع منه عيبة. زمان ما كانش بتطلع منه كلمة خارجة. دلوقتي سبحان الله يا اخوانا عايز
اقول لكم بس معاني بسيطة. فيه كلمة منتشرة جدا بين الشباب. منتشرة جدا بين الشباب. هي كلمة والعياذ بالله شيء بشع ولكن نظرا لان هي ده بيقولها وده بيقولها اصبحت النهاردة هزار وضحك بين الناس كلمة بتبدأ بحرف الفاء
بدأت بتتقال عادي. ليه؟ قتل الحياء. فالحياء لما اتقتل ظهر قدامه البذاء. كلمة بتبدأ بالفاء وبتنتهي بالخاء تلت تلت حروف بس. بدأت الكل بيرددها يا اخوانا ايه ده؟ ايه اللي انتم بتقولوه ده؟ ايه اللي انتم بتقولوه ده
اللي حصل قتل الحياء في قلب البني ادم ده. فكانت النتيجة بمجرد ما بيموت الحياء بيظهر البذاء في الكلام فالنبي صلى الله عليه وسلم شف تارة يقرن بين الحياء والايمان. زاد الحياء زاد الايمان. الاتنين حصلوا ودخلت الجنة. وشف سبحان الله في الوقت
اللي بيغيب فيه الحياء عن حياة الانسان. تلاقي سبحان الله اول معلم من المعالم اللي بتدل على عدم وجود حياء في في هذا الانسان اللي بدأت الالفاظ السيئة تظهر على لسانه. الحركات القبيحة بدأت تظهر على لسانه. نسأل الله سبحانه وتعالى السلامة
نسأل الله سبحانه وتعالى السلامة. ولحب الله عز وجل في الحياة لنحييه سبحانه وتعالى النبي يقول لنا كل دين من الاديان كان له خلق بيميزه. انتم كمسلمين اكتر ما يميزكم الحياء
وانا وانا بتكلم معكم دلوقتي عن انواع الحياء. تقولوا يا نهار ابيض! هو الحياء بقى ده مش معنى مش زي ما كنا متخيلين خالص. ده الحياء ده فعلا الدين كله. زي ما هيبان لنا الان. النبي صلى الله عليه وسلم يقول ان لكل دين خلق
وان خلق الاسلام الحياء. خلق الاسلام الحياء. طب ايه الحياء اللي انت انت بتتكلم عنه. بالله عليكم دي اهم حاجة عندي بقى النهاردة. اهم حاجة عندي النهاردة مع اسم الله الحيي المعنى اللي جاي ده
هو ايه انواع الحياء؟ النوع الاول من انواع الحياة اسمه حياء الجناية يعني ايه حياء الجناية؟ جاء في الاثر ان ادم عليه الصلاة والسلام لما اكل من الشجر جري ادم واستخبى وسط اشجار الجنة. فربنا سبحانه وتعالى بيقول له
افرارا مني يا ادم افرارا مني يا ادم؟ قال لا يا رب انا مكسوف منك. ده اسمه ايه؟ حياء الجناية حياء الذم. انك في يوم من الايام تعصي ربنا سبحانه وتعالى
تيجي ترفع ايديك تقول انت ايه اللي انت بتعمله ده اصلا انك عملت زنب معين قبل ما تنام. تيجي علشان تنام انت مش عارف تنام اصلا. حياء من الله انا ازاي عملت كده؟ عارف
واحد في يوم من الايام سرق والكاميرات بينت انه سرق. واللي سرقه ده حد له فضل عليه. فهو قدامه وبيعرض عليه شريط الفيديو هو مش عامل الا كده. ده اسمه ايه
انا مكسوف من اللي انا عملته. حياء الجناية ده يا اخوانا اللي النبي يوضحه لنا حديس تاني في حديث الشفاعة الطويل. لما الناس يذهبون يوم القيامة لادم مع الكرب الشديد اللي هينزل على الناس في هذا اليوم
فيقول الناس بعضهم لبعض الا ترون ما نحن فيه؟ الا ترون ما حل بنا؟ انظروا من يشفع لنا عند ربنا يذهبون الى ادم شف فبيفكروه بفضل ربنا عليه. فبيقولوا له يا ادم انت الذي خلقك الله بيده
ونفخ فيك من روحه واسجد لك ملائكته. اشفع لنا عند ربك ادم عليه الصلاة والسلام لما يسمع هذا الكلام يحط وشه في الارض. ليه اسم حياء الجناية. يقول لهم ما اقدرش اتكلم. اصل هو قال لي ما تاكلش من شجرة واكلت. ده اسمه
ضحياء الجناية. من فضل حياء الجناية يا اخواننا لو ربنا قذفه في قلبك من فضله وبيدفعك دفع لاعظم مقامات الدين وهو التوبة. شف الحياء وصل لايه. ما انا هقول لك ليه
حياء الدين كله للنبي قال الحياء هو الدين كله. عبدالله في يوم من الايام غلط غلطة كبيرة. بقى واقف حاطط وشه في الارض جاي يصلي. جاي عشان يدعي ربنا. يا رب انا ويحس بغصة هنا كده
الغصة دي وكأن روحه هتخرج معها. انا مش عارف ابلع ريقي. انا ازاي اعمل كده مع ربنا وده يا اخواننا بيزداد قوي. بامر في غاية الاهمية قاله الفضيل بن عياض لما قال
وحياء الجناية انما يتولد من رؤية احسان المنعم لك واساءتك في حق المنعم بص انت داخل على امتحان مهم جدا جدا جدا في حياتك. وانت ليلتها عصيت ربنا بكارثة كبيرة. وتاني يوم ربنا يوفقك
فساعتها تقول انا نسبة نجاحي لا تتجاوز خمسة في المية. وهو يوفقني فانت جواك بسرعة تقوم قايل ايه يعني يا رب انا اعصيك بالليل وانت تكرمني النهاردة يعني يا رب انا امبارح كنت بعمل
وانت النهاردة يبقى اجد منك الجود والكرم والعطاء. فتلاقي بسرعة بيتولد في قلبك حياء الجناية رب انا انا يا رب انا سامحني انا غلطت وتلاقي سبحان الله جواك من الهم والغم
لانك قصرت في حق ربك وخالقك ومولاك ورازقك تلاقيك من جواك تعبان قوي ساعتها بدون ان تشعر ازا غرز جواك حياء الجناية او اتولد جواك حياء الجناية تلاقيك اول حد
حاجة تعملها بدون ان تشعر. والله يا اخوانا بدون ان تشعر. تلاقي نفسك قمت اتوضيت صلي ركعتين تطلع منهم تقول لاول مرة بصلي ركعتين بالسورة دي في حياتي. ويرزق الله سبحانه
وتعالى الانسان في هذه اللحظة من انكسار القلب مع الانابة مع الندم. مع ان ربنا والله يا اخوانا والله تلاقي ربنا فتح عليك في اساليب استغفار ما فتح على احد. تلاقي نفسك كده
فأنطق الله لسانك يا رب كما وافقت ادم للندم والتوبة يا رب وفقني. يا رب موسى لما قتل النفس قال هذا من عمل الشيطان وندم وتأسف وانت قبلت منه تقبل
يا من قبلت ندم يونس على خروجه بغير اذن. اقبل مني. يا رب وتلاقي ربنا اجرى لسانك بالاستغفار والندم. سبحان الله! سبحان الله! امر عجيب في اول نوع من انواع الحياة اسمه حياء الايه؟ الجناية وبركة حياء الجناية انه بيتولد من حياء الجناية ايه
التوبة والندم والرجوع الى الله سبحانه وتعالى. كان هشام ابن عمار رحمه الله رحمة وسعة. اذنب ذات يوم ذنبا فخرج في الطريق فما استطاع ان يرفع نظره الى السماء مش قادر يرفع عينه كده. فسألوه قال استحي ان انظر اليه وقد عصيته. انا
حظيت ربنا. فانا مش قادر ارفع نظري للسماء. واحد سبحان الله كان معنا في الحج تستشعر منه كده ان عنده انكسار غير طبيعي. فيه جواه يعني والله يا اخوانا خطبة
وانا بخطب خطبة عرفة من اول خطبة ان الحمد لله عمال يعيط. من اول ما بدأت الخطبة عمال يعيط واحنا في منى تلاقيه واخد جنب كده يرفع ايديه يعيط. ايه ده في ايه
ايام منى ايام احنا قاعدين تلت تيام مع بعض اربع تيام فالوقت للكلام بينا وبين بعض كتير فرحت قعدت معه واتعرفت عليه وبدأنا نتكلم مع بعض شوية. فقلت له تصدقني القول؟ قال لي ان شاء الله. قلت له ما له
وانتم بتذكروا بقول الله اني انا اخوك. كلمة يوسف عليه الصلاة والسلام لاخيه ان انا اخوك ما لك؟ فقال لي انا انا كان عندي كباير كتير جدا. وقدمت للحج وانا من كل من جوايا
عارف ان انا هاترفض. لان انا ما استحقش ان انا اكون هنا. واحد زيي عنده كبائر كتير جدا ويقدم للحج ناس كتير جدا من الصالحين ما جالهمش نصيب ما طلعوش في القرعة. سواء في السياحي او في القرعة
هو ان ربنا اختارني واصطفاني ان انا اكون هنا. انا مكسوف منه قوي ذنوبي ومعصية واللي انا عملته انه يجيبني المكان ده. فانا وانا في بيته وانا في الاماكن دي لعله انه يتوب علي. الانكسار اللي كان موجود
فيه الانسان ده البكاء الدائم اللي كان موجود فيه الانسان ده الندم اللي كان موجود فيه الانسان ده حالة سكينة القلب او انكسار القلب وانابة القلب لربنا كل شوية يرفع ايديه ويدعي ويعيط. ده ما تولد الا من خلال
النوع الاول من الحياء اللي هو اسمه حياء الجناية. ودي من بركات خلق الحياء. ان ربنا سبحانه وتعالى اذا قذف في قلب حياء الجناية انك تبص آآ وزي ما قلت لكم ان الفضيل كان بيقول ان حياة الجناية بيتولد من ايه؟ من نظرك الى
المحسن لك واساءتك في حق المحسن. انك تعصي ربنا وتلاقي الخير نازل عليك. فده بيولد جواك حياة الجناية. اللي بيولد جواك ندم واسف وانكسار قلب وخضوع وذل بين ايدين ربنا. ما ينال به العبد درجة
من درجات ناس كتير جدا كانوا بيعبدوها في ربنا في الوقت ده. تاخدوا مني الجملة دي واقسم لكم بالذي خلق السماء ان لحظة يقذف الله فيها في قلوبكم فيها لحظة حياة جناية
هي احب الى الله سبحانه وتعالى من عبادة سنين طويلة. لحظة ربنا يقذف فيها في قلبك. حياء الجناية اللي يتولد من جواك. بيتولد من خلاله. انكسار القلب القلب ذل القلب انكسار العبد بين ايدين ربنا احب بكتير جدا. من واحد يعبد ربنا سنين طويلة
يبقى النوع الاول من انواع الحياء هو الحياء المتعلق بحياء الجناية النوع التاني هو حياء التقصير. هو حياء التقصير. انك تخش مستشفى من المستشفيات وتلاقي الام الناس وتعب الناس. والم الناس
وتلاقي يا عيني المريض اللي قاعد على السرير مليان دم عنده قيء دموي. وتلاقي المريض تاني فتحط وشك في الارض وتقول يا رب سبحانك ما عبدناك حق عبادتك. كان معي وانا في الحج حد معي في الغرفة؟ ربنا يا رب يشفيه ويعافيه
المريض سكر فتشوفوا كل شوية يطلع انت حاطط اكلك وشربك والحاجة الساعة بتاعتك في قلب التلاجة وهو عايز التلاجة لحاجة تانية خالص يحط جوة التلاجة الايه؟ الانسولين تبقى انت نازل تصلي وهو عنده بتر في في رجل من الرجلين كده مش قادر ينزل
مش قادر ينزل. انك تبقى نازل تطوف وهو يا عيني وهو نازل علشان ايه بالعافية كده تلاقيه بيرفع الفانلة بتاعته كده الكم من هنا كده وياخد حقنة الانسولين ويقوم جاي حاططها في قلب كتفه كده يدي لنفسه حقنة الانسولين
ساعتها تستشعر نعمة ربنا عليك. ساعتها تقول ياه يا رب انا قصرت في حقك كتير. فكان الانسان منا شوف ده يطلع جري يعبد ربنا. يطلع جري يعبد ربنا. ده اسمه حياء التقصير. اللي
النبي صلى الله عليه وسلم علمه لنا من خلال حياء الملائكة مع الله. قال حبيبنا صلى الله عليه وسلم كما روى الحاكم في من حديث ثوبان رضي الله عنه قال اذا وضع الله الموازين يوم القيامة نظرت اليها الملائكة
تبص على الميزان اللي الكفة بتاعته تسع يعني يعني تخيل معي حد قاعد في المدينة المنورة على ساكنها افضل الصلاة والسلام. وبيصلي كل يوم جنازة في كل صلاة جنازة ويطلع من الجنازة على احد. على عفوا على البقيع
على الجنازة. ادي قيراط ادي جبل احد حسنات في الصلاة وجبل تاني زي احد فين؟ في التشييع ادي جبلين. في خمس صلوات في كم سنة؟ اذا ده هيجي يوم القيامة الكفة بتاعته فيها كم الف جبل جبل احد
تخيل بقى معي. تخيل بقى ان الميزان لما يوضع ان النبي يقول ان كفة الميزان لو وضعت فيها السماوات السبع والاراضين لوسعتهن. فتخيل الميزان يوم القيامة بالمشهد ده الكفة الواحدة لو اتحطت السماوات
اللي فيها ستميت مليار مجرة. ده ده المنزور اللي احنا شفناه. في قلب الكفة دي يبقى الميزان شكله ايه فالملايكة اذا رأت الميزان قالت اي رب ومن ولمن يزن هزا الميز الميزان ده هيوزن لمين
فيقول الله عز وجل لمن شئت من عبادي فعندها تخر الملائكة ساجدة تقول اي ربي سبحانك ما عبدناك حق عبادتك. ايه ده! ايه ده! حتى اذا ضرب الصراط حط على جنبتي جهنم قالت الملائكة يا رب ومن يجوز على هذا؟ مين اللي هيعدي على على الصراط ده؟ فيقول من شئت من عبادي
هم اللي هيعدوا بس. اللي حققوا العبودية لله بس وهم دول اللي هيعدوا. الذي كان يخشى الله ففي سره وعلانيته البنت اللي عمرها في يوم من الايام ما اتكلمت مع حد غريب. هي دي اللي
يا عبدي اول بنت اللي كان لها في يوم من الايام علاقة وتابت ورجعت وندمت عن ذلك. دي اللي هتعدي. اللي اقام مقام عبودية لي يوم القيامة ده اللي هيعدي. بس. ساعتها الملايكة الذين قال الله في شأنهم لا يعصون الله ما امرهم
ويفعلون ما يؤمرون دول يا اخواننا اليوم يقولوا يا رب سبحانك ما عبدناك حق عبادتك احنا فين؟ احنا فين بقى؟ حياء التقصير يتولد منه سعي العبد لطاعة الله. مش بقول لكم الحياء بقى هو الدين كله بيزق فين؟ مصطفى ومصطفى ومحمد
واحمد راحوا زيارة لمستشفى الاورام. شافوا شباب في نفس السن. ان وقع خلاص من الكيماوي واللي خلاص عضم واللي الصفار بدأ يظهر عليه واثر وخلاص يا رب انا انا قصرت في حقك قوي. ده يتولد منه قم يلا اعبد ربنا يا ابني
وده بيجي من رؤية كثرة الالاء كما قال ابن القيم رحمه الله رسول الله صلى الله عليه وسلم لما ربنا سبحانه وتعالى جابه وقال له غفرت لك ما تقدم من ذنبك وما تأخر. خلاص
النبي كان بيعمل ايه؟ امام حياء التقصير انا ازا كانت النعمة دي انا فتحنا لك فتحا مبينا ليغفر لك الله ما تقدم من النبي حسن ما ينفعش. امام كثرة الآلاء من الله لا ده انا لازم اقوم بقى. فكان بيقوم يصلي حتى
وما قدماه تتفطر قدماه حتى دميت قدماه. التلات روايات اللي وردت في الحديث. فالنوع التاني من حياء اسمه حياء التقسيف وده بيتولد من كثرة الاداء رؤية كثرة الاية كثرة النعم. وبينشأ عنه مباشرة كثرة الايه
العبادة انه مش عارف انتم مش حاسس كده انتم مش معي النهاردة؟ كلام تقيل انزل شوية انزل شوية طب النوع الاول كان حياء الايه بيتولد من ايه؟ من كثرة احسان المحسن لك وايه؟ وكثرة اساءتك في حق المحسن. طيب
الحياء ده بيتولد بقى منه ايه؟ توبة ورجوع الى الله وانكسار قلب ذل مسكنة تضرع انابة. رائع جدا. النوع التاني من انواع الحياة حياء التقصير. وده بيتولد من ايه؟ كثرة كثرة كثرة النعم. طب ينشأ عنه ايه
ها؟ اه اجتهاد العبد في طاعة الله. تخيل لو لم يكن من انواع الحياة الا النوعين دول بس كفاية لان واحد هيوصلك لطاعة وواحد هيوصلك لتوبة فتلقى الله بطاعة بلا ذنب. صاحبنا ده يروح فين
ما هو الدين حاجتين. انك تطيع. وانك تتوب تبعد عن ذنبه. ادي نوعين بس من انواع الحياء العشرة انت عديت به حياء الجنان واحياء الايه؟ طب خدوا الحياء التالت. واما النوع الثالث من انواع الحياء
هو ما يسمى بحياء الاجلال. حياء التعظيم. حياء العظمة. اضرب لكم مثال على حياء في سن من السنين من حوالي اتناشر تلتاشر سنة كان شيخنا الشيخ ابو اسحاق اسأل الله ان يشفيه وان يشفي مرضى المسلمين. آآ كان جاي هنا المنصورة زيارة عند حد معين
احد مشايخنا الاكابر قال لي انا حصلت لي مشكلة رح بسرعة استقبل انت ايه؟ استقبل الشيخ عند فلان الفلاني. فانا طلعت جري طبعا علشان استقبل ربنا اكرمني اليوم ده كان اول مرة اقابل فيه الشيخ او تاني مرة
فالشيخ قاعد على الكرسي كده انا اول ما شفت الشيخ بقى ايه هيبة الشيخ وهيبة العلم كده انا بقيت مبهور انا انا لوحدي بس مع شيخ ابو اسحاق. يا نهار ابيض! فبقيت مبهور جدا. فانا لن انسى يوميها يعني اسأل الله سبحانه وتعالى ان يبارك في الشيخ وفي جميع
مشايخ المسلمين وعلماء المسلمين. الشيخ قاعد على الكرسي فانا قمت قاعد جنبيه على ارض كده. فقال لي آآ هو انا قعدت على الارض ليه هو انت بدون اي تشرح انت قعدت جنبي على الارض. الكارسة كتير. فالشيخ يقول لي قم اقعد على الكرسي. فانا
ثم يصحش ما ينفعش. شيخنا يعني يعني انت قاعد على كرسي انا قاعد على كرسي اللي جنبك كده! لأ ما ينفعش اللي يقوم يقعد على الكرسي انا ماشي من جواه انا مش هاقعد على كرسي ما ينفعش
هو ساعتها علمني حاجة كده كان اتعلمها من الشيخ الالباني. وانا الحمد لله معي سالم متصل الشيخ الالباني. الحمد لله. فالشيخ ابو اسحاق قل حدثني شيخ الالباني بيحكي لي بقى بيقول لي ان انا كنت عند الشيخ الالباني في دمشق سوريا. اسأل الله سبحانه وتعالى ان يرفع قربها وان ينتقم من الظالم
ومن كل من عاونه وايده وساعده. انا هنا اهو طيب فالشيخ بيقول لي انا كنت مع الشيخ الالباني فالشيخ الالباني برضو انا اجلالا للشيخ هو قاعد على الكرسي فانا قاعد على الارض
شيخ ابو صحاب بيقول فالشيخ الالباني بيقول له اقعد فوق. قال له يا شيخ ما ينفعش. قال له قم اقعد فوق. قال له يا شيخ ما يصحش. قال له الامتثال هو الادب
انك تمتثل لشيخك هو ده الادمي. الشيخ يقول لك حاجة تقول له ايه؟ لا. فانا قمت قعدت بس صدقوني انا عدس وانا انا حاسس ان انا ايه في حنفية ماية هنا كده عمالة تشر ماية انا انا ما ينفعش اصلا ما ينفعش فانت بقيت بالنارين
واحنا سبحان الله ايامنا ما كنش يعني ما فيش زكاء ولا حكمة في التعامل ولا لأ وما كنش في اي حاجة يعني. ابن المبارك رحمه الله كما يذكر الذهبي ابن المبارك لما دخل لمجلس حماده ابن زيد شيخه. وكان نجم ابن المبارك في الزمن ده علا قوي. يعني نجمه كان علف
في في الزهديات بقى والحاجات اللي بتراعي القلوب له كلام كده يعني قرابيج يعني. فدخل في مجلس شيخ وحماد ابن زايد فهو قاعد قدام الشيخ. فالشيخ حماد بن زيد بيقول لابن المبارك قم يا ابن المبارك تعال حدث الناس. قم تعال هنا اهو اعمل ايه
رقى قلوبنا يا نهار مش معدي يا ولاد. هم الناس دي كانت مؤدبة مع مشايخها. كانوا مؤدبين مع مشايخهم ان المبارك كان بين نارين. انا بقيت بقى قاعد بقى بشر في الماية مش عارف اعمل ايه اصلا. انما ابن مبارك كان زكي. نسأل الله عز وجل ان
يرزقنا الحكمة كما رزقهم. ابن مبارك بقى في موقف زي ده شيخه بيقول له ايه ؟ طب ما انا ما ينفعش اصلا اتكلم في حضور شيخي اصلا ومالك في المدينة؟ اتكلم ازاي وشيخي قاعد جنبي. ابن مبارك يعمل ايه؟ احسنت. فكان ابن مبارك
رحمه الله يعني لازم يمتسل لشيخه لان الامتثال هو الايه؟ ما تنسوش يا اخوانا والله الدرس بادي لكم فيه معاني ما تنسوهاش لان الامتثال هو الايه؟ هو الادب. وفي نفس الوقت من الادب ان ما يتكلمش في حضور شيخه. فقام عامل ايه؟ هو كان حكيم
فكان اذا تكلم يقول حدثنا حماد بن زيد انه كان كذا وكذا وكذا وكذا. فكان بيتكلم بكلام مين؟ هو اتكلم لا انما اللي بيتكلم مين؟ حمد ابن زيد. ناس كان عندها قال لي قم يا ابني اقعد فوق. حياء
جلال اللي بيعبر عنه آآ سيدنا عمرو بن العاص رحمه الله ورضي الله عنه عمرو بن العاص لما بيقول لما في صحيح مسلم الحديث عبدالرحمن بن شماسة المهري دخلت على عمرو
ابن العاص وهو في سياقة الموت. هو بيموت فكان مما قال اننا كنا في اطباق ثلاث. احنا كنا على تلات مراحل اما المرحلة الاولى فما كان فيها وجه ابغض عندي من وجه رسول الله. ولو مكنني الله منه لقتلته
حتمنا الله عز وجل علينا بالاسلام فاسلمنا ودخلنا في هذا الدين. بصوا اللي جاية دي قال والله ووالله لو قلت لي صف رسول الله صلى الله عليه وسلم ما استطعت. فما كنت استطيع ان
ارفع عيني في عين اجلالا له. ده اسمه حياء ايه؟ يا الله ده ده كان مع مين؟ طب رسول الله بقى في حياء الاجلال النوع التالت من انواع الحياء انه لما يقف بين ايدين ربنا في رحلة
قصاء المعراج النبي صلى الله عليه وسلم بقى الجنة حواليه عمال يعمل كده ويعمل كده ويبص فوق ويبص كده وربنا بيكلمه لا لا ربنا بيقول في كان حياء رسول الله صلى الله عليه وسلم ما زاغ البصر وما عامل كده. حياء لربه سبحانه وتعالى
اجلالا لربي سبحانه وتعالى. حياء الاجلال انك تعظم ربنا اوي. حياء الاجلال تتولد منه يتولد منه تعظيم الامر. الشيخ لما قال لك قم اقعد على الكرسي تعمل ايه؟ الامتثال هو الهدف
هتعمل ايه حياء الاجلال اذا كان مع الله عز وجل وده بيكون بيتولد هقول لكم بيتولد من ايه دلوقتي بيثمر حياء الاجلال تعظيمك تعظيمك لامر الله عز وجل. انك تعظم اوامر ربنا سبحانه وتعالى
قم صل الفجر حاضر من بس هو ربنا يؤمر بس. طب منين بيتولد حياء الاشلال؟ من معرفة الله سبحانه وتعالى. كلما ازددت معرفة بالله باسمائه وصفاته كلما ازداد تعظيم الاجلال في قلبك
طب تعظيم الاجلال لما بينزل في قلوبنا يولد جوانا ايه؟ تعظيم الامر. سبحان الله! بص الله سبحانه وتعالى لما قال ذلك ومن يعظم شعائر الله فانها ايه؟ تعظيم شعائر الله الايات دي
نزلت صورة ايه؟ في الحج. وسورة الحج بتتكلم عن مسألة الهدي والبدن اللي تدبح تقربا الى الله. فالعلماء بيقولوا ومن يعظم شعائر الله ان يختار افضلها واحسنها واسمنها. لما ييجي يقرب لربنا لما ييجي يدبح لله هيدبح الهزيلة والضعيفة
والعمياء والعمشاء لا لا خالص. ده لما ييجي يدبح لله هيختار ايه؟ احسن حاجة. ده تعظيم لله سبحانه وتعالى تعظيما لجلال يا رب اغلى حاجة عندي لك. تعظيم الجلال تعظيم الجلال بيتولد منه على طول
عظيم شعائر الله سبحانه وتعالى. الله اكبر الله اكبر الصلاة. يروي البخاري في صحيحه ومحمد ابن اصل في كتاب تعظيم قدر الصلاة محمد المصري المروزي. ومنظر محمد بن ناصر المروزي. لما طعن عمر وحمل الى بيته لما ابو لؤلؤ
قولوها المجوسي لعنه الله طعن عمر واتشال عمر الى بيته. عمر اتشال قال هاتوا له الطبيب. جابوا الطبيب اشرب لبن شرب اللبن الطبيب عايز يعرف الجرحة اخباره ايه؟ وصل فين؟ فلما شرب عمر اللبن خرج اللبن مع دم عمر. انت متخيل
اللبن خرج مع دم عمر. فقال له اوصي امير المؤمنين فانك ميت. خلاص انت ميت فاغشي على عمر قال المسور بن مخرمة فقال بعض اهل بيته فات عمر وقال البعض الاخر بل هي اغشاءة الموت. لا ده هو في غيبوبة. فقال احدهم وهو ابن عباس
ايها الناس ليرفع احدكم الاذان فوالله ما علمت شيئا افزع لامير المؤمنين من الصلاة. من النداء في الصلاة فقام ابن عباس قام قال ابن عباس فقام رجل قام وقال الله اكبر الله اكبر بس فقام عمر
الله اكبر ده كان مغمى عليه دلوقتي. الله اكبر الله اكبر الله اكبر الصلاة الصلاة. لا حظ في الاسلام لمن ترك الصلاة. ويحمى العمر ليصلي الفجر وجرحه ايه؟ يثعب بالدم. شفتم احنا قد ايه مقصرين؟ ده التعظيم. ان عمر في يوم من الايام بيجني الثمار من البستان بتاعه
فتعديه صلاة الفجر عفوا تعديه صلاة المغرب. فعمر يقول بستاني يشغلني عن صلاة المغرب هو لله. ايه التعظيم ده ايه التعظيم ده؟ حد من اخواننا العشاء. حاضر. اختم بس الموقف ده واقول لك فيه ناس لما بتعظم ربنا وده دليل على تقوى القلوب
حد من اخواننا الاحباب يعني والده كان جا له قنصر في الكبد وانتم عارفين ان ربنا يعافيكم يعني خلاص هو كان في اواخر خلاص هو قبل ما يموت بدقايق. تخيل واحد بقى مش قادر يتحرك اصلا من من شدة الالام اللي عنده
والتعب والعناء غير الغيبوبة الكبدية اللي بتجي له مع الامر ده. فهو جا لي فانا بعزيه يقول لي فيه انا مش زعلان والله والله ما انا زعلان. قل له ابوك مات يا يا فلان ومش زعلان؟ قال لي والله ما انا زعلان. قلت له
قال لي قبل ما يموت وهو في الغيبوبة الكبدية سمع النداء لصلاة الفجر. عشان شبابنا اللي قصصه في الصلاة. سمع النداء لاذان الفجر. فقال قوموني علشان اتوضا. فقوم نام دخل الحمام يقول والله وهو في الغيبوبة وهو في الغيبوبة في غيبوبة كبدية
قايم هو زميلنا ده دكتور. قايم ووقف على الحوض في الحمام الحنفية مش مفتوحة يعني هو مش مركز اصلا ده في غيبوبة. وعمال يعمل كده. وهو في الغيبوبة. ويصلي الفجر ويموت
ده اسمه حياء الاجلال. ده اسمه حياء الاجلال. ان حياءك من الله تعظمت ربك سبحانه وتعالى. فلما عظمته تولد من هذا النوع من انواع الحياء حياة اسمه حياء التعظيم حياء
ياه ياه عظمت شعائر الله عظمت اوامر الله عظمت دين الله مش بقول لكم نوع واحد من الحياء يعدينا الجنة مستريحين. فهمتم ليه النبي صلى الله عليه وسلم قال لنا الحياء هو الدين كله؟ بسم الله والحمد لله والصلاة والسلام على رسول الله
صلى الله عليه وسلم وبعد النوع الاول من انواع الحياء هو هقفل. هقفل الدكانة وهمشي النوع الاول من انواع الحياء. الحياة الجينية ده بيتولد من ايه؟ رؤية انعام المنعم وتقصيرها في الحج
المنعم سبحانه وتعالى بيتولد منه ايه؟ الله! ممتازين. النوع التاني من انواع الحياء؟ حياة وتقصير. ده يتولد من ايه؟ يتولد من ايه؟ رؤية كثرة الالات يتولد منه ايه؟ الاجتهاد في الطاعة. النوع التالت
بيتولد من ايه؟ معرفة الله سبحانه وتعالى بيتولد منه ايه؟ تعظيم شعائر الله النوع الرابع من انواع الحياء هو حياء الكرم والجود والعطاء آآ عارف لما يكون في حد عندك في البيت
او انت عازم حد على العزومة وانت منبه كده قايل لهم انا العزومة مسلا من تلاتة لخمسة لان انا عندي اه خمسة ونص درس ولازم امشي فانت مفهمهم معروفهم يعني. وربنا رزقك كده بتلاتة اربعة من اللي هم ايه
اعرف مرة يعني من كم سنة كده كان ربنا سبحانه وتعالى ابتلاني بالعصب السابع. فانا العصب السابع ربنا يا رب ما يكتبه على حد. انت النص الايمن من وجهك اصلا انت ما لكش
العين دي مفتوحة كده الاربعة وعشرين ساعة. لما كنت اجي انام احط حاجة كده اقفلها. ربنا يكتبها على حد يا رب ابدا اه تيجي تشرب شوية مية لو مش ماسك بقك كده المية تقع من بقك. الوضع كان صعب. الكلام تقيل جدا. مش عارف اتكلم اصلا
بوقي معووج مش عارف اتكلم. فكان آآ يعني ما شاء الله اهل الفهم ما شاء الله انا مبسوط جدا احنا خلاص عرفنا خلاص. ربنا يا رب يرزقكم الادب. ويرزقكم دايما تعظيم آآ اباءنا الكرام. اول ما الحاج دخل خالص من غير ما اقول
الطريق اتفتح ما شاء الله. جزاكم الله خيرا. فانا تعبان تعبان جدا يعني والكلام على القد. فكان الاخوة اصحاب الفهم ييجي من على الباب يسلم علي انا جاي بس اطمن عليك ويمشي. ربنا سبحانه وتعالى رزقني بتلاتة اخبارك واحوالك الحمد لله والله
كده يعني انت عارف بقى الكلام تقيل مش عارف اتكلم اصلا وانا بتكلم وانا رافع ايه بوقك ايديا كده على بقي عشان يعني احنا بقى قلنا النهاردة فرصة ان احنا نزورك زيارة في الله. وزيارة مريض واحنا والله عارفين انت تعبان. بس احنا عايزينك تكلمني بقى
فطلبت علم ازاي ؟ احكي لنا بقى كده. يخرج من عندي العصب السابع. والله لأ انا معلش انا تعبان بس شوية عشان بس انا بقي تعبان فما بقدرش كتير طيب قل لنا بس انت آآ في الجامعة كنت اخبارك ايه يا فندم؟ طب انا ان شاء الله كاتب كتابي
خلال ايام ممكن تقول لي بقى انت حياتك الزوجية بتديرها ازاي عشان انا طب اعمل ايه؟ لا والله اصل انا المشكلة ان انا باخد دواء. دواء يعني بيهد الواحد يعني الدواء ده لو خده
يتهد. فسبحان الله اخدت الدواء النهاردة والواحد حسان خلي الاجابة دي لما ربنا يقومني بالسلامة يعني. قوموا بقى يعني قوموا بقى ابوس ايديكم ما هو انا انا الصح اقول لهم وياللا قوموا. فالمهم يعني انا مكسوف اقول يلا يا اخوانا قوموا. حرام يعني
عندك ضيوف انت لازم تكرمهم. ومش من الكون تقول لهم ايه؟ فالمهم يعني حد زميلي باعت لي رسالة على التليفون وهو ما شاء الله لا قوة الا بالله في الحاجات دي يعني ايه ما يعرفش ابوه يعني. فقلت له الوضع عندي كزا كزا كزا كزا وانا مكسوف
ان انا فالمهم دقيقتين ولقيته بيضرب الجرس. وطالع ازيكم اخباركم عاملين ايه؟ يا شيخ احمد انت خدت الدواء اوه انا عارف الدواء ده متعب جدا. انت هتنام دلوقتي صح؟ طب يلا يا جماعة عشان الشيخ هينام بقى يلا. يلا يا اخوانا قوموا. لأ يا اخوانا حرام عليكم يعني
مش كده يعني رسول الله صلى الله عليه وسلم في وليمة زينب عملوا ليمة والناس اتجمعت والناس تاكل وابتدى ابتلى الله عز وجل رسول الله بتلاتة اربعة قاعدين مش عايزين يقوموا. حياء الكرم
من النبي صلى الله عليه وسلم اللي ما ينفعش يرد قومه. تنزل اية مباشرة ان ذلك كان يؤذي النبي فايه؟ فيستحي منكم والله لا يستحي الحق كلت مع السلامة خلاص قفلنا حياء الكرم. طب حياء الكرم من الله شكله ايه
ها اللي هيجيبها لي له مني جايزة والكرم من الله صورته ايه؟ احنا عايزين حي الكرم من النبي. حياء الكرم من الله صورته ايه هو ده احسنت. قال النبي صلى الله عليه وسلم ان الله حيي كريم. ادي حياتي
يستحيي من عبده اذا رفع يديه اليه هكذا ان يردهما ايه؟ صفر الخائب ربنا حيي كريم لا يمكن ابدا في يوم من الايام زي لا يمكن ابدا في يوم من الايام حد يجي لك بيتك وانت واحد
بتفهم يعني ايه الكرم اللي هو من الايمان ويطلب منك حاجة وترفض. ولله عز وجل المثل الاعلى. حياء الكرم حياء والعطاء اللي كان ابن القيم بيقول واما حياء الله فحياء من نوع اخر. حياء يليق بذاته سبحانه. حياء وجود وكرم وعطاء
ده حياء ربنا سبحانه وتعالى. ويذكر ابن القيم بعدها حياء آآ ربنا عز وجل ان العبد ازا رفع يديه الى السماء يا رب ان يرده لا يمكن والله يا اخوانا لا يمكن ترفع ايديك مع تمسكك باداب الدعاء وترفع ايديك لربنا كده
ان الايدين دي تنزل صفرا خائبتين. لذا حاج ابراهيم النبي يقول لنا صلى الله عليه وسلم يقول الله عز وجل يا ابن ادم انك ما دعوتني ورجوتني يا رب اغفر لي يا رب ارحمني. لا بلاش ده
يا رب واحد منكم هو اللي بيقول الدعاء اللي جاي ده مش انا. واحد منكم انا زوجتي وراه. واحد منكم اللي يقول الدعاء ده يا رب زوجني يا رب. انت مش انا. يا رب زوجني يا رب. انت رفعت ايديك وبتدعي؟ والله يا اخوانا لا
الايد دي وهي نازلة تنزل صفر من خائبتين. النبي صلى الله عليه وسلم بيقول واحد بيدعي ان ربنا يجوزه فالنبي يقول يا ابن ادم انك ما دعوتني ورجوتني غفرت لك ما كان منك ولا ابالي. اول حاجة عشان الايدين دي ما تنزلش صفر الخيبتين. اول حاجة انك وهي نازلة ايه اللي يحصل
غفر الله لك ما قد كبر. ياه! ما انا بقول لكم يا اخواننا معرفة الله عز وجل بتبني تبدي الانسان ممتدة معنا في كزا نوع من انواع التربية. لو اتكلمنا عن التربية
هي التعبدية هي جاية من حياء الايه؟ التقصير. ولو اتكلمنا عن التربية الخلقية جاي من الحياة الحياة اصلا خلق حاجة جميلة. دراسة اسماء الله جميلة. فحياء الكرم. يتولد منه انك دايما لسانك لا يفتر عن دعاء الله عز وجل. حياء الكرم بيتولد منه انك دايما حريص على الدعاء
حياء الكرم بقى بيتولد من ايه؟ من احسان الظن في جود وكرم الرب. من احسان الظن في جود الوكالة من ربه سبحانه وتعالى. كفاية كده قلوبنا ان شاء الله الدرس الجاي بازن الله. لان انا بقى لي كام مرة ما بجاوبش على الاسئلة؟ فجاوب على الاسئلة بتاعتكم
سريعا كده ان شاء الله. آآ هو طبعا مش عايز اقول لكم بكرة الصيام لان احنا في محرم. مش عايز اقول لكم بكرة الصيام ان احنا في محرم اصلا. والنبي صلى الله عليه وسلم كان يقول ان احب الصيام الى الله بعد رمضان شهر الله الايه
واضحة وان شاء الله عشان ما انساش بازن الله التلات الجاي وعاشوراء. اه تاسوعاء الاتنين وعاشوراء يوم التلات. فبازن الله تبارك وتعالى هو حد واتنين واتنين لاتنين عشان اتناشر وتلتاشر اربعتاشر وخمستاشر. والخميس كمان معهم يلا. هصوم الشهر كله
باص كمية الشهر كله يا اخوانا بازن الله. طيب ارجع تاني زي ما اتعودنا على مدار السنين اللي فاتت ان شاء الله كلها. احنا بنعمل ايه يوم عاشوراء هنفطر مع بعض. هنفطر مع بعض. هيبقى في يوم تربوي ان شاء الله من العصر. لحد ان شاء الله العشاء
بازن الله من العصر لحد العشاء. وآآ عند اذان المغرب فيه افطار جماعي ان شاء الله رجالا ونساء. ان شاء الله بازن الله تبارك وتعالى. ويوم تربوي ان شاء الله من العصر لحد العشاء. فاحنا موعدنا الجاي امتى؟ ايه؟ لا انت كنت بتضحك ما خدتش بالك مواعيدنا جه امتى
ما بيتكلمش. ايوة انت. الاتنين لا التلات ان شاء الله. موعدنا التلات. يبقى التلات الجاي ان شاء الله في يوم تربوي من العصر لحد العشاء ان شاء الله بازن الله تبارك وتعالى. طيب نشوف بقى الاسئلة بتاعتكم
ده اللي انا بقول لكم عليه. كنت قلت لحضرتك تدعي لواحد كان في غيبوبة الاسبوع اللي فات. الشاب ده توفي النهاردة امبارح. فبطلب من حضرتك انك تدعي له في الدرس. لانه في امس الحاجة للدعاء. الشاب اسمه احمد سمير
كم سنة؟ تلاتة وعشرين سنة. اللهم انا نسألك لانك انت الله الواحد الاحد الفرد الصمد. الذي لم يلد ولم يولد ولم يكن لك كفوا احد. اسألك بانك انت الله الحنان المنان يا بديع السماوات والارض
يا ذا الجلال والاكرام. يا حي يا قيوم. يا حي يا قيوم. اللهم انا نسألك بانك انت الغفور الرحيم. اللهم اغفر له وارحمه. اللهم اغفر له وارحمه اللهم اغفر له وارحمه. اللهم اغفر له وارحمه. اللهم عافه واعف عنه. اللهم اكرم نزله. ووسع مدخله. اللهم وسع نزله. اللهم
اوسع نزلا واحسن مدخلا واغسله بالماء والثلج والبرد. اللهم ابدله اهلا خير من اهله ودارا خيرا من داره اللهم ان كان محسنا فزد في احسانه. وان كان مسيئا فتجاوز عن سيئاته. اللهم عامله بالاحسان احسانا. وبالسيئات عفوا
والغفران. اللهم انه عبدك وفي حاجة الى رحمتك. وانت ربه وانت غني عن عذابه. فاللهم اعطه ما يرجو اللهم اعطه ما يرجو. اللهم اعطه ما يرجو. وامنه مما يخاف. اللهم اجعل قبره روضة من رياض الجنة. ولا تجعله
من حفر النار هو والمسلمين والمسلمات يا رب العالمين. سجود في اخر الصلاة هل يصح لمن شعر انه لم يركز في الصلاة جيدا؟ سجود السهو له احوال. لا تخرج عن تلات احوال
واحد عند الزيادة في الصلاة كزيادة ركعة. او عند النقصان فيها كنسيان التشهد الاوسط. او عند الشك اما ان الانسان بقى يبدأ اصل انت ما كنتش مركز فتسجد للسهو. فليس هذا مما آآ يبيح الانسان ان يسجد للسهو
جدد زميلتي توفيت اول امس. يا الله! وكانت قبل وفاتها بشهور اصيبت بالزهايمر فكانت احيانا لا تتذكر انها صلت. لا تتذكر. صلت ام لا. لا اهلها كانوا احيانا يذكرونها بالصلاة واحيانا ينشغلون
فهل هي الان ينقصها صلوات؟ وما العمل؟ وهل يقضى عن الميت الصلاة؟ مع العلم انها كانت قبل مرضها لا تترك الصلاة حتى في مرضها كانت تسأل عن الصلاة. وما هي الاعمال التي نفعلها للمتوفى؟ اما بالنسبة لها هي
فاذا فاتتها الصلاة بسبب المرض فان الله عز وجل قد تجاوز عن ذلك. قال النبي صلى الله عليه وسلم ان الله تجاوز عن امتي الخطأ والنسيان والزهايمر نسيانه. فهي ليس عليها شيء. والله اعلم
وان كان عليها شيء. وازا كان فاتها شيء في وقت مرضها وهي لا تشعر او نسيانها. فان النبي صلى الله عليه وسلم بشر فقال الله عز وجل في الحديس القدسي لملائكته اكتبوا لعبدي ما كان يصنع صحيحا سليما. كل اللي كانت بتعمله في وقت صحتها تاخد اجره كانها بتعمله تماما
ولكن المشكلة على اهلها ان هي بتقول اهلها كانوا بيذكروها احيانا وبينشغلوا عنها احيانا. المشكلة على اهل قال لها ازا كانوا لا يذكرونها بالصلاة. هل تقضى الصلاة على الميت؟ باتفاق العلماء؟ لا تقضى صلاة على الميت. وما الاعمال
التي نفعلها للمتوفى الاعمال اللي النبي صلى الله عليه وسلم تكلم عنها. اذا مات ابن ادم انقطع عمله الا من ثلاث صدقة جارية او علم ينتفع به او هو عمل صالح او ولد صالح يدعو له. ان احنا ندعوا لهم كتير صدقات الجارية. حد يسأل طب الصدقة الجارية من مالها ولا من مالنا؟ من مالها او من مالها
تصح في صحيح مسلم الصحيحين من واللفظ لمسلم من حديث سعد ابن عبادة رضي الله عنه انه قال يا رسول الله ان افتلتت نفسها ماتت فجأة ووراها لو عاشت لتصدقت. اتصدق عنها؟ قال اتصدق عنها. فقال سعد بن عبادة فما احب الصدقات
الى الله مش عايز صلاة عادية ده انا عايز ايه افضل حاجة قال سقي الماء فحفر لها سعد بقيراطه حفر لها بئر رضي الله عنه دول اهل البر يعني انا عايز اعمل والدتي افضل حاجة. الصدقات الجارية العمرة الحج
لو كانت نسيت صيام ممكن نصوم عنها. دي من الاعمال اللي تنفعها. بناء مسجد توريث مصحف بيت لابن السبيل ان هي نكون بنينا طبعا كان زمان زمان في الدولة الاسلامية ايام ما كان الدين بيطبق ايام ما كان الناس عندها عفة
كان ممكن واحد مسلا جاي المنصورة يدي مصلحة وهيمشي في المصلحة اتأجلت لتاني يوم فما لهوش مكان يبات فيه. فكان المسلمين بيعملوا من الوقف الخيري بيت لابن سبيل زي لقامضة كده بس مدفوعة الاجر. تخيل النهاردة بقى لو عملنا حاجة زي كده شف ايه اللي هيحصل. تلاقي نص من صورة بتبات عندك. كل
واحد زوجته ضربته جاية عندك. يقول لك انا ابن السبيل. ماشي. طيب لو ان انسان فعل ذنوب كثيرة جدا كيف اظن انا ذكرت وسط الدرس النهاردة ماذا يصنع؟ من اين يبدأ؟ يعترف بذنبه. من اين يبدأ؟ يعترف بذنبه. من اين يبدأ
بمعرفة الاسباب اللي تؤدي للذنب ده. والابتعاد عنهم. من اين يبدأ باصلاح مفاسد؟ من فاتها قضاء ايام في رمضان سابق وجاء بعده رمضان. ماذا تفعل؟ ازيك يا جميل؟ عامل ايه؟ عليها ان تقضي هذه الايام
يعني واحدة فاتها رمضان بسبب مثلا العذر الشهري. وفضلت سايبة سايبة سايبة لحد ما جه رمضان التاني. او انا عايز اقول لها حاجتين الحاجة الاولانية ذلك ومن يعظم شعائر الله فانها ايه؟ عايز اتذكرها في قول النبي ودين الله احق ان يقضى. ده دين في رقبتك
ودين الله حقا يقضى. لازم تبدأي ده بدري. لان ربنا بيقول وسارعوا. سابقوا. بادر بسرعة انك تخلص الدين اللي عليك بينك وبين ربنا. فده الامر الاول طب حديس عائشة انها كانت تقضي ما فاتها من رمضان في شعبان؟ معلش ما تكمل الحديس. قالت لانشغالي برسول الله
السنة دي كان النبي فيها تعبان ومريض او السنة دي كان النبي عنده فيها يعني حاجة فهي كانت مشغولة بالنبي. فهي ما اخرت الا لايه؟ الا لعذر. ما عندكيش ابدأي اقضي اللي عليك. ابدأي اقضي اللي عليك. فهي اللي عليها والله اعلم عليها قضاء هذه الايام. وبعض العلماء من باب
تعذير للمرأة علشان ما يتأخرش عشان يخش عليها رمضان. اوجب عليها ايضا الكفارة وايه؟ اطعام مسكين عن كل يوم. ولكن هذا لا دليل عليه. وارى والله اعلم توجيه اقوال الفقهاء في المسألة دي انهم كانوا يرون ذلك من باب التعزير. ما هو الواحد مننا ما بيتأدبشي؟ اهو انا بلاش انتم التوقع
انا ما بتقدمش غير لما تدفع. ادفع ترجع. واحد من السلف كان بيقول كنت اغتاب الناس. فقلت اذا اغتبت احدا صمت يوما قال فقلت اغتاب واصوم اغتاب واصوم. قال فقلت اذا اغتبت احدا تصدقت بدرهم. قال فمن بعدها ما عدت للغيبة ابدا. خلاص
طيب لو شخص مقصر في صلاته في حياته كان مقصر في الصلاة يعمل ايه طيب يعني ارى والله اعلم انه علي اولا ان يتوب والنبي يقول التائب من الذنب كمن لا ذنب له. ويتمسك
كل العلماء اللي قالوا وعليه ان يكثر من النوافل تعويضا لهذه الفريضة اللي فاتت. يكتر بقى من صلاة الضحى ويكتر من قيام الليل ويكتر من الصلوات قبل وبعد الصلوات المفروضة يجتهد في هذه الصلاة. لان النبي صلى الله عليه وسلم قال كما عند ابي داود من حديث ابي هريرة قال صلى الله عليه وسلم ان العبد اول ما
قال عنه العبد يوم القيامة من عمله الصلاة فاذا صلحت فقد فاز وانجح واذا جاء بها ناقصة قال الله لملائكته انظروا هل لعبدي من تطوع حتى كمل به فريضته. فيكتر من التطوع والله اعلم. اخر سؤال معها مع الورقة دي يعني. لو كان علي صيام كفارة لكن
لا اتذكر الكفارة ماذا افعل؟ صومي لك سنتين تلاتة ولا حاجة بس يعني الكفارة كانت ايه؟ كم حلفان؟ كم يمين؟ كم واحد؟ اه تلاتة ولا اربعة خليهم اربعة. خمسة ولا ستة خليهم
ستة التعامل مع الله دايما في الطاعات يكون بالزيادة. ماشي. حكم الدش والتلفزيون افلام ومسلسلات طيب هو الدش والتليفزيون اليوم زي الميكروفون اللي معه ده حكمه ايه؟ زي التليفون اللي صاحبه بيسجل به ده. حكمه ايه
واحد من اوضة تليفون بيسجل به درس ويطلع ينشره على الناس. حكمه قربة من عند الله. طب وري لي التليفون عشان يكلم الجو طاعة كارسة. ايه المايك ده؟ واحد بيغني فيه وواحد بيجي في درس
الدش والتلفزيون واحد بيفتح فيه على القرآن واحد بيفتح فيه على حاجة مش كويسة. ماشي اما الافلام والمسلسلات فصاحب السؤال اعلم بالحكم مني انا بقول لكل ابناء التيار الاسلامي تقصيرنا في انتاج واخراج
مسلسلات وافلام تنفع الناس حاطط علينا الاثم. ممكن تقولي لي من الدروس بتاعتنا خرج كم مخرج ممكن تقولوا لي من من ممكن تقولوا لي من دروسنا المشايخ آآ خرج كم واحد سيناريست كويس محترم احنا فين من الكلام ده؟ فين من
ايه الكلام ده؟ آآ احنا لازم يكون لنا الفن الخاص بنا. اللي ننفع به الناس. السعودية بدأت تعمل ده كويس قوي. بالكليبات اللي بتعملها بالاناشيد اللي بتعملها. والجمعيات هناك الخيرية بتعمل عشان يعمل آآ آآ ساهم معنا في مش عارف ايه وزي ما بيقولوا عندنا
لا هو بيعمل كليب كده ما لهوش حل. بصوا فيه كليب رائع اسمه يا دمعتي الحزينة او حاجة زي كده. ده عاملاه جمعية خيرية لكفالة يتيم. جابوا واحد بيغني صوته رائع جدا وجابوا واحد بتاع كلمات وعملوا نشيد انشودة جميلة. وجابوا مخرجين وممسلين
مش عارف ايه وعملوا حاجة خرافة مبهرة. حضراتنا احنا فين من الكلام ده؟ قبل ما ننكر على الناس اللي بتتفرج على الافلام اللي بتقتل حياء واخلاق احنا ننكر على نفسنا احنا ما طلعناش للناس فن. احنا ننكر على نفسنا احنا ما طلعناش للناس حاجة
اصلا ولعلي ان شاء الله بازن الله يعني يكون فيه درس في حاجة زي كده ان شاء الله. احنا محتاجين ده يا اخواننا ان شاء الله يعني بيتم الان ان شاء الله يعني النهاردة وكنت راجع من سفر فمريم بنتي فتحت انشودة كانت بصراحة
انا عمال اتدبر بس في كلماتها انا بكيت وزوجتي بتقول لي انا اول مرة ابكي الانشودة كلمتها هي الانشودة كانت عن النبي صلى الله عليه وسلم. آآ ان هو الانشودة كان معناها يعني هي مشهورة جدا
يعني دار في خاطري سؤال ان ازاي العين بتشتاق لحد وتحب حد ما شفتهوش؟ ففي الانشودة بيقول ان ده محال الا لك يا رسول الله. ان العين عنينا اشتاقت لرؤيتك وحبت رؤيتك وما شافتكش اصلا. العين تشتغل رؤية
حد شافته انما تشتري بيوت حد ما شافتوش فبنقول ان القانون يعني ده كان كان الانشودة يعني مش فاحنا محتاجين ده محتاجين الانشودة اللي فعلا اقسم بالله حركت مشاعر الحب مني لرسول الله في حاجة زي كده. عشان كده ان شاء الله احنا يعني ربنا
في قلبي ساعتها ما بحبش افوت حاجة. ان شاء الله يعني هيتم التنسيق الفترة اللي جاية ان شاء الله. بازن الله مع مجموعة من حبايبنا في يعني من احسن شعراء مصر احد الدكاترة جيراني اللي انا بحبهم جدا في الله اسمه الدكتور عبدالمنعم وهو في كلية ازهر كلية لغة عربية فان شاء الله انا رايح له ارتب
هنعمل مسابقة لعمل اناشيد خاصة بالنبي صلى الله عليه وسلم. وهنبعت حد القاهرة هندور على المغنيين المعروفين والملحنين المعروفين. عشان طبعا ناخد اللحن منه اللي هو الحرام ونحوله لحاجة حلال. ونشوف
المغنيين المشهورين اللي ان شاء الله ظني مش هيتأخروا في حاجة زي كده. انا كان بيحج معي السنة دي حوالي اربعة خمسة ممسلين ولما عرضت عليهم حاجة زي كده كلهم بفضل الله كان مرحب جدا
قال له بس احنا فين الحاجة النضيفة اللي احنا نروح لها؟ كل اللي موجود قذر ده كلامهم والله كلامهم. واحد منهم مشهور قوي جه قعد معي لما عرضت عليه لما قعدت معه في منى وقلت له
انتم عليكم دور انتم انتم بتوجهوا المجتمع كله. فاحنا لو عملنا حاجة كويسة تكونوا معنا قالوا والله يوم ما تعمل حاجة كويسة نكون معك. انما المشكلة ان الكل موجود قزر
واحنا ما عندناش الا القزر. احنا عايزين حاجة نضيفة. هنعمل مسابقة كبيرة جدا يعني ده تصوري كون على مستوى مصر. اجمل انشودة متعلقة النبي في حب النبي يعني وان شاء الله يتم آآ ايجاد روح الفن الاسلامي مرة تانية. ان شاء الله يقينا وهنسعى بده في ده بكل
جهدنا ان شاء الله. عشان ما حدش يقول لي ما هو المشكلة يا اخواننا ان احنا دينا بيطرح علينا دايما قبل ما تحرم حاجة على الناس اوجد له البديل يا سيدي
اوجد له البديل. انت عايز تنادي على الصلاة. النبي عايز ينادي على الصلاة. يبقى ينادي على الصلاة ازاي؟ قالوا ويتخذ بوقا. اه هو يقلد اليهود والنصارى النبي رفض ده اصلا. فاوجد الله لنا البديل الاذان. كانوا زمان اسافر ما اسافرش اتجوز ما اتجوزش يروح
استسقب الازلام. اوجب الله لهم البديل اللي هو الايه؟ استخير. احنا لازم نوجد للناس فن بديل. لازم نوجد للناس فن بديل لازم ضرورة يا اخوانا والله. ازا كان الاغاني النهاردة مبهدلة قلوب الشباب والبنات بالصورة دي. اوجدوا لهم البديل الشرعي
حد هنا عنده موهبة في الشعر في التنحين في الغناء في الكتابة اتنين تلاتة طب استأزنكم ما تمشوش غير لما تيجو لي بعد ازنكم اه حكم من اشترى شيئا بالقسط ثم مات قبل سداد الاقساط. قبل ما تتوزع التركة بتاعته اه تطلع
تطلع الاقساط دي. آآ انا اشتريت صورة دهب وبعدها بكام يوم اشتريت ايضا اسورة اخرى بلون اخر من نفس المكان ونفس الصنعة ونفس المصنعية. والان اريد ان اغير السورة الاولى بصورة اخرى مثل
ماذا افعل؟ آآ هتروحي تبيعي الاسورة الاولى. تاخدي فلوسها واشتري الاسورة التانية ما فيش فيها مشكلة. تاني اه اه انا عايز اجيب خاتم زي ده وانا عندي خاتم تاني. هاروح ابيع الخاتم التاني واشتري بعد كده الخاتم اللي انا عايزه
طب ما ينفعش ادي له الاسورة القديمة واخد اسورة جديدة وادفع الفرق ربا. قال النبي صلى الله عليه وسلم الذهب بالذهب الربا الا مثلا مثل اربعة وعشرين واربعة وعشرين يعني اربعة وعشرين يعني اربعة وعشرين. سواء بسواء اتنين جرام اتنين جرام. يدا بيدخل وهات. ماشي كده؟ آآ خاتمة كسر
وحغيره واديله الخاتم القديم واجيب خاتم جديد وادفع الفرق ربا. ابيع الخاتم القديم المكسور اخد فلوسه اشتري اللي انت عايزاه. طب ايه الفرق اهديها دي ده للمشركين قالوه زمان مش عايزين نقوله انما البيع ايه؟ مثل الربا. لأ ده بيع حلال ودي ربا حرام
ادعو الله لاختي ان يرزقها الله الخلف الصالح. اسأل الله سبحانه وتعالى ان يرزقها وان يرزق كل عقيم بالذرية الصالحة التي لهم في الدنيا والاخرة. معلش بقى اخر سؤال عشان طولت عليكم. اه تمت خطبتي وبعد تمن شهور
طلب هو فسخ الخطبة وبدون اي اسباب. ما وضع الشبكة وهو يقولها الان؟ طيب المسألة دي القول الاول فيها خطوبة اتفسخت وفي شبكة. لان يوم ما اديتها لك في ايدك انت تملكتها
الان لو خدتها رميتها من شباك بيتكم في البحر بتاعتك انت حر. بتاعتك انا ملكتها لك. ولذا قال بعض العلماء ازا قدمت اصلا على سبيل انها هدية فالانسان كامل حرية ان يصنع فيها ما يشاء. ويوم ما اداها للبنت بقت بتاعتها
فيجوز له ان يرجع في هبته. لان النبي صلى الله عليه وسلم قال كما في الصحيحين ان الله ضرب لنا مثل السوء مثل العائد فيهن كالكلب يعود في قيئه. النبي حب يصلي هنا بشاعة اللي يدي هبة وياخدها تاني زي كلب رجع وبعد ما يرجع اكل الترجيع ده
شفتم المشهد وقبحه؟ فده قبح الانسان اللي يدي هداية ويقول لها ما ليش دعوة اني جبت الهدية بتاعتي. وده قول اتصل اليه ابن القيم في كتابه الرائع الاعلام الموقعي. القول التاني ده قول عليه اكثر العلماء ان احنا بننظر اولا الشبكة دي مين اللي رافض
انظر هذا القول المالكية علماء المالكية لما قالوا ازا كان الرفض من جهة الولد فان الشبكة تقوم من حق البنت تعويضا لها عن كسر خاطرها اللي حصل بسبب الولد. اما ازا كان من جهة البنت فتربي الشبك له من باب ان هي ايه؟ آآ بتجبر خاطره لان هي كسرت بخاطره انت وشكرا انا مش عايز
تفكلا الحالتين مع سؤال اختنا هو اللي رافض. فلو قلنا انها هدية فهي بتاعتها لا تعطى. وازا كل ان هي على القول التاني ان هي حسب اللي رافض فالرفض من عنده فهي ليست من حقه. هي ليست من حقه. نكتفي ان شاء الله بهذا القاضي معنا تلات اسئلة نجاوب
الدرس الجاي ان شاء الله جزاكم الله خير